Veikko Lappalainen

Veikko Kalervo Lappalainen (s. 21. kesäkuuta 1932 Helsinki) on suomalainen geologi ja professori, joka toimi Geologian tutkimuskeskuksen ylijohtajana.  

Lappalainen avioitui erityisopettaja Liisa Kaarina Härkösen kanssa 1958.  Hän tuli ylioppilaaksi 1952 ja valmistui filosofian kandidaatiksi 1959. Filosofian tohtoriksi hän väitteli 1968. Lappalainen toimi Geologian tutkimuskeskuksen assistenttina 1959–1961, rautatiehallinnon geologi-insinöörinä 1961–1967, KM Insinööritoimiston osastonjohtajana 1967–1974, Tampereen teknillisen korkeakoulun apulaisprofessorina 1974–1980 ja Turun yliopiston maaperägeologian professorina 1980–1990. Hän oli myös Finnblanco-yhtiön toimitusjohtaja 1974–1975. Geologian tutkimuskeskuksen tutkimusjohtaja hän oli  1990–1991 ja ylijohtaja ja professori vuodesta 1991.  Lappalainen jäi tästä tehtävästä eläkkeelle vuonna 1997, jolloin hänen seuraajakseen nimitettiin professori Raimo Matikainen.

Lähteet 

Suomalaiset geologit
Valtionlaitosten johtajat
 Suomalaiset virkamiehet
 Suomalaiset yritysjohtajat
 Tampereen teknillisen yliopiston professorit
 Turun yliopiston professorit
 Suomalaiset professorit
Vuonna 1932 syntyneet
Elävät henkilöt